61979J0009
ΑΠΟΦΑΣΗ ΤΟΥ ΔΙΚΑΣΤΗΡΙΟΥ (πρώτο τμήμα)
της 12ης Ιουλίου 1979 (
*1
)
Αντικείμενο της υποθέσεως:
Ερμηνεία του άρθρου 10, παράγραφος 1, στοιχείο β, του κανονισμού 574/72 του Συμβουλίου της 21ης Μαρτίου 1972 (EE ειδική έκδοση, 05/001, σ. 138) περί του τρόπου εφαρμογής του κανονισμού 1408/71 περί εφαρμογής των συστημάτων κοινωνικής ασφαλίσεως στους μισθωτούς και τις οικογένειές τους που διακινούνται εντός της Κοινότητος.
Διατακτικό της αποφάσεως:
Η έκφραση «diens echtgenote» (η σύζυγός του), που αναφέρεται στο άρθρο 10, παράγραφος 1, στοιχείο β, του κανονισμού 574/72 αφορά και τον έγγαμο άνδρα που ασκεί επαγγελματική δραστηριότητα σε ένα κράτος μέλος και του οποίου η σύζυγος, κατ' εφαρμογή της διατάξεως του άρθρου 77, παράγραφος 2, στοιχείο α, του κανονισμού 1408/71, έχει δικαίωμα για οικογενειακό επίδομα, σύμφωνα με τη νομοθεσία άλλου κράτους μέλους.
Πρόταση του γενικού εισαγγελέα:
Πρότεινε να αποφανθεί το Δικαστήριο επί του υποβληθέντος ερωτήματος ότι η έκφραση «η σύζυγός του» που αναφέρεται στο άρθρο 10, παράγραφος 1, στοιχείο β του κανονισμού 574/72 εννοεί τόσο τη σύζυγο όσο και τον σύζυγο εργαζομένου που δικαιούνται παροχές για συντηρούμενα τέκνα δυνάμει του άρθρου 77, παράγραφος 2, στοιχείο α του κανονισμού 1408/71, νοουμένου ότι το αρμόδιο όργανο δεν μπορεί να αναστείλει την καταβολή των παροχών αυτών παρά μέχρι το ποσό που πράγματι καταβάλλεται δυνάμει της νομοθεσίας άλλου κράτους μέλους.
Πρότεινε επίσης να διορθωθεί κατά την έννοια αυτή το ολλανδικό κείμενο του κανονισμού του Συμβουλίου.
(
*1
)	Γλώσσα διαδικασίας: η ολλανδική.